text: Mårhund på Rømø
  16 august 2012 kl. 07.26
  Judas-dyr sluppet løs på Rømø. Det skal lokke mårhundene på øen frem, så de kan fanges og aflives.  
  I går slap Jægerforbundet og Naturstyrelsen et såkaldt Judasdyr fri på øen.
  Dyret skal sladre om artsfæller, så de kan indfanges og aflives. Ifølge Jægerforbundets Christian Thye er det en katastrofe for Rømøs fugleliv, hvis mårhunden får fodfæste på øen.
  
  De er på øen
  Efter et års tid med forlydende og øjenvidneberetninger om, at dyret findes på øen, blev det for to uger siden bekræftet, da en mårhundehvalp blev påkørt på vadehavsøen. Så nu skal de fanges.
  Det skriver JydskeVestkysten.
  